# Avaricum

### A Wikipédiából, a szabad lexikonból.

Avaricum (kelta neve Avaricon) Oppidum volt az ókori Galliában, a mai Bourges város közelében (Közép-Franciaország). A Bituriges nevű gall nép legnagyobb és legjobban megerősített, termékeny földek övezte városa volt.

A város kialakulásának kedvezett az is, hogy közvetlen környezetében folyó és mocsár volt, ami jól védhetővé tette a helyet, hiszen csak egyetlen, viszonylag keskeny földsávon lehetett megközelíteni. Az erődítményt bevehetetlennek tartották.

Kr. e. 52-ben mégsem tudott ellenállni a rómaiak fejlett ostromtechnikájának. Sokhetes ostromműépítkezés és a Vercingetorix vezette gallok elleni harc után Julius Caesar csapatai, egy hirtelen vihartól is segítve, bevették a várost és nyolcszáz kivételével mind a 40 ezer lakóját és védőjét lemészárolták.

A sikeres harc után Julius Caesar Gergovia ostromára indult, ahol nem várt rá siker, de később mégis leverte Vercingetorix felkelését.

Lásd még: Avaricum ostroma

A lap eredeti címe "http://hu.wikipedia.org../../../a/v/a/Avaricum.html"

Kategória: Római Birodalom

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Català